ToekomsVenster: Gebreek deur keuses | Maroela Media
ToekomsVenster: Gebreek deur keuses
Ja, my oortredings ken ek en van my sonde bly ek altyd bewus. Teen U alleen het ek gesondig, ek het gedoen wat verkeerd is in u oë. U uitspraak is dus reg en u oordeel regverdig. Ek was al skuldig toe ek gebore is, met sonde belaai toe my moeder swanger geword het. – Psalm 51:5-7
Ek is seker dat jy hierdie woorde saam met my kan herhaal. Ons lewensverhale is nie “kruin-van-golf” materiaal nie. Verkeerde keuses maak dit eerder ’n val-en-opstaan lewe.
Dawid se lewe is vol verkeerde keuses – al was hy die man na God se hart.
Ds. Jannie Pelser vra in vandag se ToekomsVenster-oordenking dat ons nadink oor die verkeerde keuses in ons lewens en die gevolge daarvan. “Die Here ken jou. Dank die Here dat jy sonder maskers voor Hom kan staan – ook met die verkeerde keuses wat jy gemaak het,” sê Pelser.
Gedagte vir die dag: Die Koning wat heers!